钦定古今图书集成/明伦汇编/闺媛典/第081卷 > 刘邦化妻郭氏
## 钦定古今图书集成/明伦汇编/闺媛典/第081卷 > 刘邦化妻郭氏

按《青州府志》：“郭氏，儒士刘邦化妻，日照县人，教谕郭
天民女。年二十，夫病，誓与共死。及夫没，遂自缢柩旁。
邑令申请旌表。”

===张大美妻刘氏===按《青州府志》：刘氏，昌乐人，张大美妻。避寇南村，美被
杀，氏誓以身殉，家人密防之，乃潜以红带自随。美既
殓，将从舅姑入城，佯谓舅姑曰：“我不忍遽弃柩去，当
守柩一夕而行。”乃自缢柩侧。邑令上其事，台使具题，
建坊旌表。